PASTOR JA AEDNIK
Hei, vaatad TV7 oma aiandussarja PASTOR JA AEDNIK
Mina olen Marko Huhtala ja olen pastor ja aednik.
Selles saatesarjas anname praktilisi näpunäiteid sellest,
kuidas hoolitseda aia eest ja mida rõdule võiks teha.
Mõtiskleme ka selle üle, mida taimed jutustavad Piiblist ja vaimuelust.
Selles esimeses osas oleme rõdul.
See on selline tavaline rõdu, nagu neid Soomes on sadu tuhandeid.
Mõtleme, kuidas võiks muuta seda rõdu paradiisiks.
Mu oma elu on selline, et suviti ei ole just väga tihti kohal.
Seetõttu peab mõtlema, kuidas taimed suvel hakkama saavad.
Kasutan ise rõdul päris palju suuri potte
ja istutan neisse mitmeaastaseid taimi.
Mul on siin rõdul suur kirsipuu kaunistamas seda rõdu.
Samuti meeldivad mulle väga rododendronid,
nii et olengi toonud siia rõdule suure rododendroni.
Lisaks toon talvel toas olnud ja veidi kiduraks muutunud taimed
rõdule suveks taastuma ning puhkama.
Oma lehtkaktuse, mis on käinud kaasas mitmeid aastaid,
toon alati rõdule suvepuhkust veetma.
Suurte pottidega ja mitmeaastaste taimedega
muudan oma rõdu paradiisiks, kuhu toon ka oma lemmik-tugitooli.
Suurem osa Soome rõdudest on klaasitud
ja seega järsud ilmamuutused ning vihm ei kahjusta taimi.
Rõdu, eriti klaasitud rõdu, teeb võimalikuks selle,
et kevadet võib alustada oluliselt varem
ja ka selle, et rõdule võib tuua isegi õrnemaid taimi.
Meil Soomes müüakse viinamarjaistikuid ja magnooliaid
ja palju teisi õrnemaid ilusaid taimi, mis on tundlikud,
kuid rõdule võib neid tuua.
Eriti, kui on olemas selline ruum, kuhu saab nad talveks hoiustada
mõnekraadise soojaga tingimustesse talvituma.
Üks võte õrnade taimede kasvatamiseks oma rõdul
ja samas väikese saagi saamiseks, on väike kasvuhoone.
Praegu on saadaval mitmesuguseid taimevitriine ja rõdukasvuhooneid.
Meil on siin üks mudel, millest võiks kasu olla rõdu tingimustes.
Mingit importtomatiga võistlejat ei tule meist rõdu tingimustes kunagi,
kuid mis võiks olla toredam, kui saame oma rõdult natuke salatit
või mõne tomati lauale.
Mul on siin mõned tomatitaimed.
Arvasin, et sellises väikeses rõdukasvuhoones kasvatamiseks
võiks kasutada just selliseid põõsastomateid.
See taim on põõsastomati taim.
Alumisel riiulil on sobilik koht just sellisele tomatile
ja suurematesse pottidesse istutatuna piisab,
kui mõnepäevaste vahedega kasta.
Tomat on selle poolest huvitav taim, et teda võib istutada
ka palju sügavamale tegelikust istutuspinnast konkreetses potis.
Ehk siis tomat kannatab seda, kui istutame ta natuke sügavamale.
Kuid siia alumisele riiulile sobib suurepäraselt mõni tomatitaim
tootma väikseid põõsastomati tomateid.
Mul on siin alumisel riiulil ka selline eeterlik taim, kui nii võib öelda -
ehk siis lõhnav pelargoon.
Selliste ilmadega on ehk veidi liiga vara nii tundlikku taime välja tuua,
kuid siin taimevitriinis võib teda hoida.
Minu lõhnaval pelargoonil on meeldiv sidrunilõhn.
Lõhnavad pelargoonid on selle poolest toredad taimed,
et neid saab aretada eri lõhnalisi.
Praegusel juhul siis sidrunilõhnaline.
Selline väike kasvuhoone on eriti sobilik ürtide kasvatamiseks.
Ise kasvatan ürte sel moel, et ostan poest neid valmis ürte,
mida seal müüakse, sest need on tavaliselt soodsad.
Mõnekümne eurosendise kuni eurose hinnaga.
Istutan need suurtesse pottidesse, kui toon nad siia taimevitriini.
Ja siit saab terve suve saaki.
Muidugi oleks võinud siit ennem toidu valmistamiseks ära lõigata
ja kui suurem osa lehtedest on ära lõigatud,
siis selle juureosa võib tuua taimevitriini uut saaki kasvatama.
Milline suurepärane koht on taoline vitriin näiteks basiilikule,
mis on väga tundlik taim.
Ehk mul on siin täiesti tavaline poest ostetud basiiliku taim
ja ma toon ta siia taimevitriini suurde potti kasvama
ja saaki andma kogu suveks.
Üks asi, mida ma veel viljelen, on erinevate salatisortide kasvatamine
ehk siis suurtes pottides võib kasvatada salateid.
Külvan salatiseemneid ja salatisegusid nendesse pottidesse
ja kasvatan siin ülemisel riiulil käepäraselt oma salateid
andma saaki kogu suveks.
Samuti meeldivad mulle väga hernevõrsed
ja neidki võib kasvatada nendes taimevitriinides.
PASTOR JA AEDNIK
Nüüd oleme siin Sydänmaa aianduskeskuses Riihimäel
vaatamas taimi, millega võiks rõdule luua paradiisi.
Mul on käes elulõng.
Ronitaimi võib kasvatada rõdul suurtesse pottidesse istutatuna.
Eriti hästi sobivad elulõngad, kuna nad õitsevad terve suve.
Ja nendega saab rohkesti paradiislikku rohelust rõdule
ja seda päris kiiresti.
Suurtesse pottidesse võib puude ja põõsaste alla istutada
kahe- ja mitmeaastasi rohttaimi.
Mul on siin üks kiviktaimla taim Arendsi kivirik,
aga seegi sobib väga hästi andma värviküllasust rõdule.
Ja looma paradiislikkust.
Nii saame luua rõdule ülemise osa puudest ja põõsastest.
Ronitaimed ronima ja allapoole - nagu looduseski, kasvama alustaimed.
Mitmeaastane taim - Arendsi kivirik
Minu rõdul on ilukirsipuu.
Aga leidsin siit ühe sellise puu või põõsa,
mille võiksin istutada suurde potti rõdule.
See taim on magnoolia ja külmast kevadest hoolimata
on ta juba esimese õie avanud.
Magnoolia õitseb ilma lehtedeta ja lehed tulevad peale õitsemist.
Magnooliat oleme harjunud nägema Lõuna-Euroopas, Itaalias
ja mujal puhkusereisidel viibides.
Nüüd on saadaval ka selliseid sorte, mis sobivad Soome oludesse.
Uhke taim ja sobib hästi rõdule paradiisiaeda.
Saialill
Võõrasema
Pelargoon
PASTOR JA AEDNIK
Nii sai rõdust paradiis.
Meil inimestel on erinevaid igatsusi. Me oleme saanud alguse paradiisist.
Nii Piibel meile õpetab.
Piibli alguses räägitakse, kuidas inimene elas paradiisis
ühenduses Jumalaga.
Kuid siis tuli pattulangemine ja me pidime lahkuma sealt paradiisist.
Kuid ikkagi on meis sügavamal igatsus looduse ja paradiisi järele.
Kuid ennekõike on meis igatsus olla ühenduses Jumalaga.
Jumal lõi meid oma näo järgi ja enda sarnaseks.
Oma näo järgi sel viisil, et meil on sügaval südames igatsus
selle järele, et me tahame elada ühenduses Jumalaga.
Enda sarnaseks sel viisil,
et meie igatsuseks on käia ühenduses Jumalaga.
Nendest elementidest moodustub hea elu.
Oleme Tema näo järgi ja oleme sarnased.
Tahame elada ja kulgeda ühenduses Jumalaga.
Tõlge: Kuno Kivikink.